**Xuan Manuel Torres** (talaffuzi: *Xuan Manuel Torres*) **Chako Torres** nomi bilan tanilgan (1985-yil 20-iyun, Puerto-Vilelas, Chako) — nafaqadagi argentinalik yarim himoyachi. Xalqaro maydonda Argentina terma jamoasi sharafini himoya qilgan.

Ilk faoliyat yillari
--------------------

Argentinaning „Racing Club" va „ San Lorenso de Almagro" (Buenos-Ayres) klublarining sobiq futbolchisi. Torres 2002-yilda 17 yoshida professional debyutini oʻtkazgan va Argentina klublari tarkibida 100 dan ortiq oʻyin oʻtkazgan.

Torres Argentina U-20 terma jamoasi tarkibida Lionel Messi, Serxio Aguero va Pablo Zabaleta kabi 2005-yilgi yoshlar oʻrtasidagi Jahon chempionatida gʻolib chiqqan terma jamoa tarkibida maydonga tushgan.

2005-yil yozida Kievning „Dinamo" klubi rahbariyati yosh va istiqbolli hisoblangan FIFA yoshlar oʻrtasidagi jahon chempioni Xuan Manuel Torresni sotib olishga harakat qilgan. Biroq, Racing klubi rahbariyati asosiy oʻyinchilaridan birini qoʻyib yuborishni unchalik ham xohlamagan, garchi Torres ketish istagini bildirayotgan boʻlsada klub bunga qarshi boʻlgan. Bunga asosiy sabab qilib tomonlarning pul masalasida kelisha olmaganligi koʻrsatilgan.

Ukarina
-------

2011-yilning 24-iyunida u Xarkovning Metalist klubi bilan erkin agent sifatida uch yillik shartnoma imzolagan. Ikki marta Chako yangi klubga, erkin transferga (erkin agent sifatida) oʻtgan. U oʻz xizmatlarini Xarkovning "Metalist "klubiga taklif qilgan, oʻsha paytda uning Racing bilan shartnoma muddati tugagan edi.

2017-yilning yanvarida Torres Qozogʻiston Premyer-ligasi vakili „Aktobe" bilan shartnoma imzolagan. 2017-yil 15-iyunda oʻzaro kelishuvga koʻra klubni tark etgan.

Faoliyat statistikasi
---------------------

| Klub | Mavsum | Liga | Mamlakat kubogi | Liga kubogi | Qitʼa | Boshqa | Jami |
| --- | --- | --- | --- | --- | --- | --- | --- |
| Divizion | Oʻyin | Gol | Oʻyin | Gol | Oʻyin | Gol | Oʻyin | Gol | Oʻyin | Gol | Oʻyin | Gol |
| Metalist Xarkov | 2011—2012 | Ukraina Premyer-ligasi | 18 | 0 | 2 | 0 | - | 11 | 0 | - | 31 | 0 |
| 2012—2013 | 17 | 1 | 1 | 0 | - | 10 | 1 | - | 28 | 2 |
| 2013—2014 | 2 | 0 | 0 | 0 | - | 1 | 0 | - | 3 | 0 |
| 2014—2015 | 9 | 0 | 2 | 0 | - | 3 | 0 | - | 14 | 0 |
| Jami | 46 | 1 | 5 | 0 | - | - | 25 | 1 | - | - | 76 | 2 |
| Aqtoʻbe | 2017-yil | Qozogʻiston Premyer-ligasi | 6 | 0 | 1 | 0 | - | - | - | 7 | 0 |
| Karyerada jami | 52 | 1 | 6 | 0 | - | - | 25 | 1 | - | - | 83 | 2 |

Yutuqlari
---------

### Mamlakat

Argentina U-20

* FIFA yoshlar oʻrtasidagi jahon chempionati gʻolibi (1): 2005-yil

Shaxsiy hayoti
--------------

Torresning ikki farzandi bor. Ular birinchi rafiqasi **Aylin Lobatodan** qizi va aktrisa Katalina Artusidan oʻgʻli. 2012-yil sentyabr oyida argentinalik model **Ivanna Palliotti** Buenos- Ayresni tark etgan va oʻzining sevgilisi, „Metalist Xarkov" futbolchisi Chako Torres uchun Xarkovga koʻchib oʻtgan.

**Chako** — unga qoʻyilgan taxallus, chunki u Argentinaning Chako provinsiyasida tugʻilgan.

Manbalar
--------

1. ↑  „Racing" has rejected the offer of „Dynamo" (ruscha)
2. ↑  „http://www.sports.kz/news/aktobe-podpisal-torresa" (ruscha). *sports.kz*.  Sports KZ (20-yanvar 2017-yil). Qaraldi: 20-yanvar 2017-yil.
3. ↑  „http://www.fc-aktobe.kz/index.php/ru/novosti-2/1823-chako-torres-i-fk-aktobe-rastorgli-trudovoj-dogovor" (ruscha). *fc-aktobe.kz*.  FC Aktobe (15-iyun 2017-yil). 4-noyabr 2020-yilda asl nusxadan arxivlandi. Qaraldi: 15-iyun 2017-yil.
4. ↑  Torres: „I want to make the game of Metalist much better and achieve great results" Wayback Machine saytida arxivlandi (2011-08-28). (ruscha)